|  |
| --- |
| **untitled** |
| **Република Србија****МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ****Управа за пољопривредно земљиште****Грачаничка 8, Београд**Број: 002873273 2025 14847 000 000 405 023 Датум: 01.07.2025. године  |

**ПОЗИВ ЗА ПОДНОШЕЊЕ ПОНУДЕ**

Министарство пољопривреде, шумарства и водопривреде, Управа за пољопривредно земљиште има потребу за **набавком** **услуге поправке и одржавања** **телефонске опреме.**

Набавка услуге поправке и одржавања телефонске опреме се спроводи за потребе Управе за пољопривредно земљиште.

Потребно је да се услуга поправке и одржавања телефонске опреме пружа сукцесивно, у складу са потребама и захтевима наручиоца. Наручилац ће писаним путем позвати понуђача онда када буде имао потребу за услугама поправки и одржавања телефонске опреме у току периода трајања уговора.

Понуђач може поднети понуду само за целокупну набавку.

Предметна набавка је предвиђена Планом набавки Управе за пољопривредно земљиште за 2025. годину под редним бројем 29. Процењена вредност набавке је 50.000,00 динара без ПДВ-а.

Предметна услуга се набавља у поступку набавки на које се Закон о јавним набавкама не примењује („Службени гласник РС“ број 91/19 и 92/23) у складу са одредбом из члана 27. став 1. тачка 1.

Уколико сте заинтересовани за учешће у предметном поступку набавке, **позивамо Вас да поднесете понуду на Обрасцу понуде који Вам достављамо у прилогу овог позива.**

Образац понуде мора бити попуњен на свим за то предвиђеним местима и потписан од стране одговорног лица.

Своју понуду можете доставити на један од следећих начина:

**а) лично**, **у затвореној коверти** на адресу у Београду, Грачаничка број 8, 5. спрат, канцеларија број 2, са назнаком МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, УПРАВА ЗА ПОЉОПРИВРЕДНО ЗЕМЉИШТЕ, НЕ ОТВАРАЈ - ПОНУДА за набавку број **002873273 2025 14847 000 000 405 023.**

***или***

**б) поштом, у затвореној коверни** на адресу: МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, УПРАВА ЗА ПОЉОПРИВРЕДНО ЗЕМЉИШТЕ, Грачаничка број 8, 11000 Београд са назнаком НЕ ОТВАРАЈ - ПОНУДА за набавку број **002873273 2025 14847 000 000 405 023.**

**Достава понуде путем обичне електронске поште није дозвољена (такве понуде неће бити разматране). Без обзира на начин достављања, понуда мора бити примљена најкасније 10.07.2025. године до 12:00 сати. Понуде ће бити отворене истог дана, у 12:15 сати, на адреси наручиоца у Београду, Грачаничка број 8, 5. спрат, канцеларија број 2. Поступак отварања понуда је јаван и понуђачи могу присуствовати поступку отварања понуда.**

Предметна услуга ће се набавити од понуђача који понуди **наjнижу цену (критеријум за доделу набавке је цена)**. Уколико два или више понуђача понуде једнаку укупну цену, уговор ће се доделити понуђачу који понуди дужи рок плаћања. У случају да се набавка не може доделити на основу наведених критеријума, уговор ће бити додељен путем жребања у присуству овлашћених представника понуђача.

**Начин жребања:**

Уколико два или више понуђача чије су понуде прихватљиве буду исто рангирани после поступка примене критеријума за доделу набавке, примениће се жребање.

Жребом ће бити обухваћене само оне понуде које су исто рангиране на основу критеријума за доделу набавке.

Наручилац ће писаним путем (електронском поштом), обавестити те понуђаче о датуму када ће се одржати жребање. Неодазивање неког од добављача не спречава поступак жребања.

Извлачење путем жреба наручилац ће извршити јавно, у присуству присутних понуђача.

Приликом жребања, представници понуђача ће на посебним хартијама, исте величине и боје, уписати име понуђача кога представљају, након чега ће свако од њих ставити тако попуњену хартију у идентичне празне коверте које добијају од чланова комисије за предметну набавку.

Коверте се убацују у пригодну празну кутију, након што се представници понуђача увере да је кутија потпуно празна.

Лице које спроводи набавку ће коверте ручно промешати пред представницима понуђача, а затим ће насумице извлачити коверте и рангирати понуде према редоследу извлачења коверата, о чему се сачињава записник.

Понуђачу чији назив буде на првоизвученом папиру ће бити додељена набавка.

У случају да се уредно позвани представник понуђача не одазове позиву за жребање, лице које спроводи набавку ће пред присутним овлашћеним представницима понуђача, у идентичну празну коверту ставити хартију са именом одсутног понуђача, те ће и ова коверта учествовати у поступку жребања.

Жребање ће се обавити и ако поступку жребања не присуствује ни један понуђач.

О поступку жребања сачиниће се посебан записник.

Понуђачима који не присуствују овом поступку, наручилац ће доставити записник извлачења путем жреба.

Уколико у свим понудама које задовољавају минималне захтеве Наручиоца, буде исказана цена која премашује процењену вредност набавке, наручилац може преговарати са овлашћеним представником понуђача.

Стога Вас позивамо да присуствујете отварању понуде односно евентуалном преговарању коме би се приступило непосредно по отварању понуде.

**О предметној набавци ће бити закључен уговор који ће важити до утрошка средстава, а најдуже 12 месеци од дана ступања уговора на правну снагу.** Предлог текста уговора Вам достављамо уз овај позив. При подношењу понуде, нисте обавезни да доставите потписан предлог текста уговора. **Подношењем понуде, понуђач се саглашава са предлогом текста уговора**.

За сва додатна појашњења предмета набавке, можете се обратити електронском поштом лицу за контакт Александри Жикић (aleksandra.zikic@minpolj.gov.rs).

На захтеве за појашењењима ће бити одговорено преко електронске поште, с тим да ће одговори бити објављени и на интернет страници Наручиоца.

 **Министарство пољопривреде,**

 **шумарства и водопривреде**

 **Управа за пољопривредно земљиште**

***Образац понуде***

**На основу позива за достављање понуде, а по упознавању са напред наведеним предметом набавке који у потпуности размемо и прихватамо, у поступку набавке број 002873273 2025 14847 000 000 405 023 дајемо следећу:**

**П О Н У Д У**

1. **ПОДАЦИ О ПОНУЂАЧУ**

|  |  |
| --- | --- |
| ПУН НАЗИВ ПОНУЂАЧА: |  |
| АДРЕСА ПОНУЂАЧА: |  |
| МАТИЧНИ БРОЈ ПОНУЂАЧА: |  |
| ПОРЕСКИ БРОЈ ПОНУЂАЧА: |  |
| ШИФРА РЕГИСТРОВАНЕДЕЛАТНОСТИ И ОСНОВНАДЕЛАТНОСТ: |  |
| БРОЈ РАЧУНА И НАЗИВ БАНКЕ: |  |
| ЛИЦЕ ЗА КОНТАКТ: |  |
| ЕЛЕКТРОНСКА АДРЕСАЛИЦА ЗА КОНТАКТ: |  |
| ТЕЛЕФОН: |  |
| БРОЈ ПОНУДЕ И ДАТУМ ПОНУДЕ |  |
| ЛИЦЕ ОДГОВОРНО ЗАПОТПИСИВАЊЕ УГОВОРА: |  |

|  |  |
| --- | --- |
| Место и датум:\_\_\_\_\_\_\_\_\_\_\_\_\_\_\_\_\_\_\_\_  | Овлашћено лице Понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

**2)ЦЕНА**

 Навести цене без ПДВ-а и са обрачунатим ПДВ-ом, искључиво у динарима за следећу врсту услуга:

|  |  |  |  |  |
| --- | --- | --- | --- | --- |
| **Ред.****број** | **Назив услуге** | **Јединица мере** | **Цена без ПДВ-а** | **Цена са ПДВ-ом** |
| **1.** | Поправка телефонске опреме- ВоИП телефонска централа (1 ком)  | По радном сату |  |  |
|  **2.** | Поправка телефонске опреме- ВоИП сервер- 1 СИП Трунк са 25 канала и 50 пратећих бројева | По радном сату |  |  |
| **5.** | Излазак на терен | 1 |  |  |
| **УКУПНО** |  |  |

Услуга која је предмет ове набавке ће се извршити на адреси Наручиоца, Београд, Грачаничка бр. 8.

 Понуђач је дужан да када се појаве сметње или кварови, у току текућег радног дана а најкасније у року од 24 часа по пријему позива, изађе на лице места, приступи отклањању сметњи и кварова, изврши поправку и/или замену неисправног дела телефонске опреме ( 2 ВоИП посредничка апарата, 38 ВоИП локала и остале телефонске опреме). Понуђач је дужан да након што утврди квар достави Наручиоцу профактуру- предрачун са ценама делова које је потребно заменити и трошковима поправке.

 Након прибављене писане сагласности Наручиоца, Понуђач ће приступити замени неисправних делова телефонске опреме, односно отклањању сметњи и кварова.

 У случају да Понуђач није у стању да сметњу или рекламацију отклони у року од 8 сати (веће кварове који захтевају радионичку поправку, специфичне репроматеријале итд.) дужан је да о томе и о предвиђеном току радова, односно о могућностима што хитније поправке, обавести Наручиоца.

 Гарантни рок за извршену услугу не може бити краћи од 12 месеци од дана извршења предметне услуге.

 Понуђач је дужан да, писаним путем или у форми е-маила, на меморандуму Понуђача достави извод из ценовника или информацију о важећој тржишној цени за део телефонске опреме који је потребно заменити и да пре замене прибави писану сагласност Наручиоца. Авансно плаћање није дозвољено

 Уговор ће се закључити у складу са процењеном вредношћу набавке због немогућности да се процени потреба за обимом услуга и делова неопходних за реализацију предметне набавке.

|  |
| --- |
|  |

|  |
| --- |
|  |

|  |
| --- |
|  |

Процењена вредност набавке износи **50.000,00** динара без ПДВ-а.

**2) Потврђујемо да су у понуђену цену урачунати сви трошкови који терете предмет уговора**

1. **Рок плаћања рачуна: ...................................дана** (не може бити краћи од 15 дана по пријему рачуна).
2. **Рок важења понуде: .............................................дана** (минимум 30 дана) од дана отварања понуде

|  |  |
| --- | --- |
|  Место и датум:\_\_\_\_\_\_\_\_\_\_\_\_\_\_\_\_\_\_\_\_  | Овлашћено лице Понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |